19/03/2012 | Administración LocalMunicipal
Carballo
Aprobación dos criterios de interpretación sobre o réxime transitorio aplicable no solo clasificado polo planeamento municipal de Carballo

O Pleno Municipal, en sesión ordinaria celebrada en data 1 de marzo de 2012, aprobou os criterios de interpretación sobre o réxime transitorio aplicable no solo clasificado polo planeamento municipal de Carballo. Primeiro.- A aplicación das regras indicadas na Disposición Transitoria Primeira (DT1ª) da Lei 9/2002 de Ordenación Urbanística e Protección do Medio Rural de Galicia (LOUGA) en función da clasificación do solo das Normas Subsidiarias Municipais (NN. SS. MM.) de Carballo, de acordo cos seguintes criterios interpretativos: 1.- Para o solo urbano definido nas NN. SS. MM., con ordenación detallada, que abrangue as zonas identificadas como: - Sector A) - Sector B) - Sector D) - Polígono Industrial e Comercial de Bértoa e outro solo industrial (na contorna de Conservas Calvo) - Ámbito do PP nº 1, que foi desenvolvido segundo o plan parcial aprobado pola CPU o 8-10-1982. - Solo urbano de media densidade - Zona residencial de media densidade do ámbito chamado Pedras Brancas, cuxa ordenación detallada foi aprobada pola CPU o 27-7-1994. - Núcleo residencial de Razo - Núcleos urbanos de Nétoma, Cances e Entrecruces. Aplicarase a regra que establece a letra b) da DT1ª da LOUGA, cando este solo reúna as condicións establecidas no artigo 12. a) desta lei, aplicando o réxime disposto para o solo urbano consolidado, sen prexuízo de respectar a ordenación establecida no planeamento vixente. No caso de que non se cumpran as condicións indicadas no artigo 12. a) da LOUGA, será de aplicación o réxime disposto nesta lei para o solo urbano non consolidado, conforme ao previsto na regra establecida na letra c) da DT 1ª. 2.- Para o solo urbanizable ou apto para urbanizar definidos nas NN. SS. MM. no que se inclúen os seguintes ámbitos: - Sector C e polígonos pendentes de plan parcial identificados nos planos como PP Nº 2, Nº 3, Nº 4 e Nº 5. - Zona residencial de media densidade (excluído o ámbito chamado Pedras Brancas, cuxa ordenación detallada foi aprobada pola CPU o 27-7-1994). Nestes ámbitos será aplicable o disposto na regra da letra D) da DT 1ª da LOUGA para o solo urbanizable non delimitado. En virtude do artigo 21.4. da LOUGA, neste solo en tanto non se aprobe o correspondente plan de sectorización aplicarase o réxime do solo rústico. - No ámbito definido nas NSM como zona residencial de baixa densidade, que abrangue a zona de paraxe natural de Baldaio-Razo, que resulta afectado parcialmente pola servidume de protección de costas establecida na Lei 22/1988, e na meirande parte tamén está afectado pola delimitación do LIC “Costa da Morte” da Rede Natura 2000, e o “espacio natural Baldaio” das NSP, será aplicable o réxime establecido para solo rústico de protección de costas ou de espazos naturais, conforme ao previsto no último parágrafo do disposto na letra d) da DT 1ª da LOUGA. Segundo o artigo 6 e o 32.3 desta lei, prevalecerá o réxime que outorgue maior protección.3.- Para o solo incluído no ámbito dos núcleos rurais delimitados nas NN. SS. MM. considerase de aplicación o disposto na regra da letra e) da DT 1ª da LOUGA.4.- Solo non urbanizable. A DT 1ª, letra f) da LOUGA é categórica ao establecer que “Ao solo clasificado polo planeamento vixente como non urbanizable ou rústico, aplicaráselle integramente o disposto nesta lei para o solo rústico”. Este réxime do solo rústico será de aplicación a todo o solo non urbanizable contemplado nas NN. SS. MM. e, en particular, ás zonas definidas nas NN. SS. MM. do seguinte xeito: - Zona de dominio público e protección dos elementos naturais da paraxe Baldaio-Razo. - Zona de protección de canles fluviais. - Paraxe Natural de Baldaio-Razo. - Zona forestal e da paisaxe. - Zona mineira. - Construcións de interese histórico-artístico - Solo non urbanizable non protexido. Segundo as características nas que se atopen estes terreos o réxime aplicable de solo rústico axustarase ás facultades e deberes, categorías de solo e condicións de uso, que se determinan nos artigos 31 a 39 da LOUGA, así como ás condicións de edificación establecidas nos artigos 42 a 44 da mesma lei, sen prexuízo de respectar as determinacións normativas establecidas no Plan de Ordenación do Litoral que resulten aplicables.1.- Réxime transitorio da L. O. U. G. aplicable nas NNSSMM de Carballo. Criterios interpretativos. Plano: Casco urbano. Escala 1/2.500 2.- Réxime transitorio da L. O. U. G. aplicable nas NNSSMM de Carballo. Criterios interpretativos. Plano do término municipal: 1/4 Norte. Escala 1/10.000 3.- Réxime transitorio da L. O. U. G. aplicable nas NNSSMM de Carballo. Criterios interpretativos. Plano do término municipal: 2/4 Centro - Norte. Escala 1/10.000 4.- Réxime transitorio da L. O. U. G. aplicable nas NNSSMM de Carballo. Criterios interpretativos. Plano do término municipal: 3/4 Centro - Sur. Escala 1/10.000 5.- Réxime transitorio da L. O. U. G. aplicable nas NNSSMM de Carballo. Criterios interpretativos. Plano do término municipal: 4/4 Sur. Escala 1/10.000 6.- Réxime transitorio da L. O. U. G. nas NNSSMM de Carballo. Criterios interpretativos. Plano: 2.1 Solo Urbano Media Densidade - Ctra. Sísamo. Escala 1/3.000 7.- Réxime transitorio da L. O. U. G. nas NNSSMM de Carballo. Criterios interpretativos. Plano: 2.2 Solo Urbano Media Densidade - Ctra. Sísamo-Pedra Furada. Escala 1/3.000 8.- Réxime transitorio da L. O. U. G. nas NNSSMM de Carballo. Criterios interpretativos. Plano: 2.3 Solo Urbano Media Densidade - Avda. De Razo. Escala 1/5.000 9.- Réxime transitorio da L. O. U. G. nas NNSSMM de Carballo. Criterios interpretativos. Plano: 2.4 Solo Urbano Media Densidade - Avda. De Bértoa. Escala 1/3.000 10.- Réxime transitorio da L. O. U. G. nas NNSSMM de Carballo. Criterios interpretativos. Plano: 2.5 Solo Urbano Media Densidade – Rúa Berdillo. Escala 1/3.000 11.- Réxime transitorio da L. O. U. G. nas NNSSMM de Carballo. Criterios interpretativos. Plano: 2.6 Solo Urbano Media Densidade - Avda. A Revolta. Escala 1/5.000 Os planos antes identificados serán debidamente dilixenciados pola secretaría do concello tal e coma constan no expediente, sinalando que forman parte deste acordo plenario de “Aprobación dos criterios de interpretación sobre o réxime transitorio aplicable no solo clasificado polo planeamento municipal de Carballo”. Segundo.- Ordenar a publicación dos criterios interpretativos no Boletín Oficial da Provincia”. Carballo, 12 de marzo de 2012 Alberto Angel Benfield Eguidazu